താലിബാന് കാബൂളിലേക്ക് പ്രവേശിച്ചതായി റിപ്പോര്ട്ട് താലിബാന് അഫ്ഗാന് തലസ്ഥാനമായ കാബൂളിലേക്ക് പ്രവേശിച്ചതായി റിപ്പോര്ട്ട്. അഫ്ഗാന് ആഭ്യന്തരമന്ത്രാലയം വക്താവാണ് ഇതുസംബന്ധിച്ച ഔദ്യോഗിക പ്രതികരണം നടത്തിയത്. എന്നാല് കൂടുതല് വിശദാംശങ്ങള് പുറത്തുവിട്ടിട്ടില്ല. കാബൂളില് പ്രവേശിച്ചതായി താലിബാനും സ്ഥിരീകരിച്ചിട്ടുണ്ട്. സര്ക്കാര് നേതൃത്വത്തിലുള്ള കെട്ടിടങ്ങള് സുരക്ഷിതമാണ്. നഗരത്തില് നിന്ന് പുറത്തുകടക്കാന് ഉദ്ദേശിക്കുന്നവര്ക്ക് അതിനുള്ള സുരക്ഷിതമായ വഴിയൊരുക്കുമെന്നും താലിബാന് വ്യക്തമാക്കിയതായി താലിബാന് വക്താവിനെ ഉദ്ധരിച്ച് അല് ജസീറ റിപ്പോര്ട്ട് ചെയ്തു. താലിബാന് നഗരത്തിലേക്കു പ്രവേശിച്ചതോടെ യുഎസ് എംബസിയില്നിന്നു നയതന്ത്ര പ്രതിനിധികളെ ഹെലികോപ്ടര് മാര്ഗം രക്ഷപ്പെടുത്തിയതായി അഫ്ഗാനിസ്ഥാന് ആഭ്യന്തര മന്ത്രാലയം സ്ഥിരീകരിച്ചു.ഒഴിപ്പിക്കല് നടപടികള്ക്ക് സുരക്ഷ ഉറപ്പാക്കാന് അമേരിക്കന് സൈന്യത്തേയും വിന്യസിച്ചിട്ടുണ്ട്. കഴിഞ്ഞദിവസം അഫ്ഗാനിലെ പ്രധാനപ്പെട്ട നഗരങ്ങളിലൊന്നായ ജലാദാബാദ് താലിബാന് നിയന്ത്രണത്തിലാക്കിയിരുന്നു. ചെറിയ രീതിയിലുള്ള ആക്രമണങ്ങള് പോലും ഇവിടെ റിപ്പോര്ട്ട് ചെയ്തിരുന്നില്ല.